- Hindi News
- National
- सरकार जमीन दे तो विशेष बच्चों के लिए 100 करोड़ का प्रोजेक्ट लगाएंगे : मित्तल
सरकार जमीन दे तो विशेष बच्चों के लिए 100 करोड़ का प्रोजेक्ट लगाएंगे : मित्तल
देशकी तरक्की में सबसे बड़ी भागीदारी अग्रवाल समाज की है। फिर भी समाज उपेक्षित है, यह बड़ी चिंता का विषय है। यह बात अखिल भारतीय अग्रवाल संगठन दिल्ली के चेयरमैन प्रदीप मित्तल ने रविवार को मुरारका कोठी में आयोजित अभिनंदन समारोह में कही।
मित्तल ने कहा कि अग्रवाल समाज हमेशा से ही सेवा भाव के लिए तत्पर रहा है। उन्होंने घोषणा की कि अगर राजस्थान सरकार दिल्ली के करीब जमीन दे तो वे विशेष बच्चों के लिए सौ करोड़ का प्रोजेक्ट शुरू कर सकते हैं। मुख्य अतिथि पुलिस अधीक्षक सुरेंद्र गुप्ता थे।
विधायक डाॅ. राजकुमार शर्मा, राजस्थान लोकसेवा आयोग के पूर्व सदस्य कन्हैयालाल बैरवा, रिटायर्ड आईपीएस विजेंद्र झाला पालिकाध्यक्ष सुरेंद्र सैनी विशिष्ट अतिथि थे। डाॅ. शर्मा ने कहा कि भामाशाहों ने विकास में पूरा सहयोग दिया है। उनके बदौलत यह कस्बा विकास की राह पर है। सुरेंद्र सैनी ने कस्बे के विकास के लिए भामाशाहों से सहयोग जारी रखने का आह्वान किया। बैरवा ने कहा कि शेखावाटी के उद्योगपतियों ने विदेशों में भी अपनी पहचान बनाई है। शिक्षा के क्षेत्र में यहां के भामाशाहों ने काफी योगदान दिया। उन्होंने गिरते हुए शिक्षा के स्तर पर चिंता जताई।
कार्यक्रम संयोजक श्रीकांत मुरारका ने स्वागत भाषण दिया। इस दौरान स्वायत्त विभाग के निदेशक संयुक्त शासन सचिव पुरुषोत्तम बियाणी, राजस्थान स्वास्थ्य सेवा निगम लिमिटेड के प्रबंध निदेशक ओमप्रकाश कसेरा, सहायक आयकर आयुक्त मनोज मित्तल का अभिनंदन किया गया। बियाणी ने कहा कि स्वच्छ भारत मिशन को सफल बनाने के लिए भामाशाह पूरा सहयोग दें। शिवरतन मुरारका, शिवकुमार मुरारका देवीदत्त मुरारका ने आगंतुकों का स्वागत किया। कार्यक्रम में कैलाश चोटिया, अरूण पोद्दार, परमेश्वर टिबड़ेवाला, भालचंद्र मुरारका, संतोष बूबना, दिलीप मोदी, चंडीप्रसाद मुरारका, ओमेंद्र चारण, रामगोपाल गुप्ता, दिलीप चौखानी, योगेंद्र मिश्रा, विजेंद्र सुंडा, गुलाम मोहम्मद खत्री, लाला सेक्रेट्री, पार्षद अदनान खत्री, डा. गणेश गुप्ता, ओमप्रकाश मिंतर, गुलामनबी आजाद, और कई संस्थाओं से जुड़े लोग मौजूद थे।
नवलगढ़ चिड़ावा में जल्द शुरू होगा सीवरेज
नवलगढ़.स्वायत्त विभाग के निदेशक संयुक्त शासन सचिव पुरुषोत्तम बियाणी कहा कि नवलगढ़ चिड़ावा में जल्द ही सीवरेज का काम शुरू हो जाएगा। बियाणी ने बताया कि केंद्र सरकार के लेवल पर रेटों में कुछ अंतर गया था, इसलिए काम में देरी हो गई। बियाणी ने बताया कि अप्रैल तक 1947 विभिन्न पदों पर भर्ती पूरी कर दी जाएगी। सफाई कर्मचारियों की भर्ती के लिए पालिका स्तर पर छूट दे रखी है, पालिका कर्मचारियों की भर्ती कर सकते है। स्वच्छ भारत अभियान के तहत शौचालयों का निर्माण करवाया जाएगा, सभी घरों को शौचालय युक्त कर दिया जाएगा। पालीथीन रोकथाम अभियान में जनता को भी सहयोग देना चाहिए। बियाणी का पालिकाध्यक्ष सुरेंद्र सैनी ईओ नवनीत कुमार के नेतृत्व में स्वागत किया। बियाणी ने शौचालयों निर्माण का टारगेट पूरा करने का ईओ को निर्देश दिए। इस मौके पर जेईएन सुमित वर्मा, लेखाकार जेपी सैनी, स्टोर कीपर अनिल शर्मा, सफाई निरीक्षक मदनलाल सैनी, ललित शर्मा, रतनलाल कटारिया, तुलसी सैनी, पार्षद अदनान खत्री, नईम अहमद आदि मौजूद थे।
नवलगढ़. अभिनंदन समारोह में बियाणी को अभिनंदन पत्र भेंट करते आयोजक कार्यक्रम में मौजूद लोग।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva